83.		Prihláška o zápis ochrannej
			známky do registra (§ 24 ZOZ)
FIFO, s.r.o., Hlinská ul. č. 1, 010 01 Žilina
zastúpená Ing. Jánom Rusom, konateľom
Úrad priemyselného vlastníctva SR
Ul. Jána Švermu č. 43
974 04 Banská Bystrica 4.
Žilina, 1. 6. 2022
Vec:	Prihláška na zápis ochrannej známky do registra.
Dolu podpísaný zástupca firmy FIFO, s.r.o., Hlinská ul. č. 1, 010 01 Žilina, touto cestou žiadam v súlade s ustanoveniami zákona č. 506/2009 Z. z. o zápis ochrannej známky do registra Úradu priemyselného vlastníctva SR.
Identifikačné údaje žiadateľa:
a)	Názov žiadateľa: FIFO, s.r.o. 
b)	Adresa žiadateľa: Hlinská ul. č. 1, 010 01 Žilina 
c)	Meno a priezvisko konateľa: Ing. Ján Rus 
d)	IČO: ....................................................
e)	DIČ: ....................................................
f)	Prihlasovacie označenie ochrannej známky: PRSA
(Potravinová regionálna spoločenská agentúra)
g)	Tovary pre využitie ochrannej známky: plastové fľaše
	podpis prihlasovateľa
Poznámka
O zápis ochrannej známky do registra sa žiada prihláškou podanou na Úrade priemyselného vlastníctva SR, ul. Jána Švermu 43, 974 04 Banská Bystrica 4.
Prihláška obsahuje
a)	žiadosť o zápis označenia ako ochrannej známky,
b)	identifikačné údaje prihlasovateľa,
c)	identifikačné údaje zástupcu prihlasovateľa, ak je prihlasovateľ zastúpený,
d)	vyjadrenie prihlasovacieho označenia, ktoré musí byť vyjadrené spôsobom, ktoré príslušným orgánom a verejnosti umožňuje jasne a vecne určiť predmet ochrany poskytnutej majiteľovi ochrannej známky, 
e)	zoznam tovarov alebo služieb, pre ktoré má byť označenie zapísané ako ochranná známka,
f)	podpis prihlasovateľa alebo jeho zástupcu.
Prihláška sa môže týkať len jedného označenia.

§ 20 zákona č. 506/2009 Z. z.
o ochranných známkach
citácia na str. 257
Licenčná zmluva
(1)	Majiteľ ochrannej známky môže licenčnou zmluvou udeliť inej osobe oprávnenie na používanie ochrannej známky pre niektoré tovary alebo služby alebo pre všetky tovary alebo služby, pre ktoré je ochranná známka zapísaná (ďalej len „licencia“).
(2)	Licencia nadobúda právne účinky voči tretím osobám dňom zápisu do registra. Zápis licencie vykoná úrad na základe žiadosti o zápis licencie, ktorú je oprávnená podať ktorákoľvek zo strán licenčnej zmluvy. Úrad žiadosť o zápis licencie zamietne, ak žiadateľ k žiadosti nepriloží doklady, ktoré licenciu preukazujú; pred rozhodnutím o zamietnutí žiadosti o zápis licencie úrad umožní žiadateľovi vyjadriť sa k zisteným dôvodom, na ktorých základe má byť žiadosť o zápis licencie zamietnutá.
(3)	Majiteľ ochrannej známky môže udeliť licenčnou zmluvou výlučnú licenciu alebo nevýlučnú licenciu. Ak nie je v licenčnej zmluve dohodnuté, že majiteľ ochrannej známky udelil výlučnú licenciu, platí, že udelil nevýlučnú licenciu.
(4)	Ak majiteľ ochrannej známky udelil výlučnú licenciu, nesmie udeliť tretej osobe licenciu a je povinný, ak nie je v licenčnej zmluve dohodnuté inak, sám sa zdržať používania ochrannej známky. Nadobúdateľ výlučnej licencie je povinný ochrannú známku používať (§ 7c), ak nie je v licenčnej zmluve dohodnuté inak.
(5)	Ak majiteľ ochrannej známky udelil nevýlučnú licenciu, nie je dotknuté jeho právo používať ochrannú známku (§ 8) ani jeho právo udeliť licenciu tretej osobe.
(6)	Licenčná zmluva, ktorou majiteľ ochrannej známky udelil tretej osobe licenciu, je neplatná, ak nadobúdateľ predtým udelenej výlučnej licencie na uzavretie takej licenčnej zmluvy neudelil predchádzajúci písomný súhlas.
(7)	Prevod alebo prechod práva nadobúdateľa licencie je možný výlučne ako súčasť prevodu alebo prechodu podniku alebo jeho časti, v rámci ktorej sa ochranná známka na základe licencie používa, ak licenčná zmluva neustanovuje inak.
(8)	Ak nie je dohodnuté inak, pri neoprávnenom zásahu do výlučných práv podľa § 8 môže nadobúdateľ nevýlučnej licencie vo svojom mene a na vlastný účet uplatniť nároky podľa § 8a žalobou podľa Civilného sporového poriadku ...